open-index/open-wikipedia-markdown huggingface dataset:
Mažasis Misūris

**Mažasis Misūris** () – upė Jungtinių Amerikos Valstijų šiaurės vakaruose; dešinysis Misūrio intakas. Prasideda šiaurės rytų Vajominge, vakariniuose Misūrio uolų (*Missouri Buttes*) šlaituose, netoli Velnio bokšto. Teka į šiaurės rytus per Montanos, Pietų Dakotos pakraščius. Ten pasuka šiaurėn, teka pro Šiaurės Dakotą. Žemupyje pasuka į vakarus. Įteka į Misūrį (Sakakavijos tvenkinį) Dano apygardoje, 40 km į šiaurės rytus nuo Kildiro.

Didžiausi intakai: Tompson Krikas, Vilou Krikas, Biver Krikas (kairieji).

Mažasis Misūris teka vaizdingais bedlandų kraštovaizdžiais. Prie upės įsteigtas Teodoro Ruzvelto nacionalinis parkas, Mažojo Misūrio nacionalinė prerija.

## Šaltiniai
Bobras (Krupkos)

**Bòbras**  (, ) – miesto tipo gyvenvietė šiaurės rytų Baltarusijoje, 10 km į šiaurės rytus nuo Krupkų.

## Istorija

1762 m. suteikta Magdeburgo teisė. XIX a. buvo miestelis Siano apskrityje, mūrinė katalikų bažnyčia, buvo Bobro valsčius.

## Šaltiniai
Rosė

:: *Apie upę žr. [[Rosė (upė)]]*.

**Ròsė**  – miesto tipo gyvenvietė vakarų Baltarusijoje, 15 km į šiaurę nuo Valkavisko.

## Istorija

XIX a. buvo miestelis, Rosės valsčiaus centras Valkavisko apskrityje.

## Šaltiniai
Di Moinas (upė)

**Di Moinas** () – upė Jungtinėse Amerikos Valstijose, daugiausia Ajovoje; dešinysis Misisipės intakas. Prasideda pietvakarių Minesotoje, Šeteko ežere, netoli Paipstouno. Aukštupyje vadinama Vakarine Šaka (Vest Forku). Teka į pietryčius, dalindama Ajovos valstiją perpus. Žemupyje neilgą atkarpą (~40 km) teka Ajovos–Misūrio siena. Įteka Misisipėn į pietvakarius nuo Keokuko.

Didžiausi intakai: Ist Forkas (Rytų Šaka) (kairysis) ir Rakūnas (Meškėnų upė) (dešinysis).

1958 m. Di Moinas patvenktas Red Roko bei Seilorvilio užtvankomis. Didžiausi miestai prie upės: Otamva, Di Moinas, Fort Dodžas, Estervilis.

XIX a. Di Moinas buvo svarbi vidurio Ajovos laivybinė arterija. Nutiesus geležinkelius savo transportinės reikšmės nustojo, tačiau iki pat XIX a. pab. naudota hidroenergijai (veikė 80 vandens malūnų).

Prancūzai šią upę vadino „Otojų upe“ (*R. des Otentas*, 1703 m.). Indėnai foksai ir saukai ją vadino Keošauka (*Ke-o-shaw-qua* – 'atsiskyrėlio upė'), o dakotai – Injanšaša. Di Moino pavadinimas greičiausiai atsiradęs iš prancūziškos santrumpos nuo žodžio „Moinigonų upė“ (*le Moingona R.*, 1713 m.). Taip vadinta viena iš ilinojų genčių.

## Šaltiniai
Bychavo apskritis

**Bychavo apskritis** (; 1777–1852 m. ***Starobychavo apskritis***) – buvęs teritorinis vienetas dabartinėje rytų Baltarusijoje. Centras – Bychavas. 1897 m. buvo 124,8 tūkst. gyventojų.

## Istorija

Bychavo apskritis įkurta 1773 m. rugpjūčio 2 d. Rusijos imperijoje, 1777 m. balandžio 2 d. ji pervadinta Starobychavo vardu, nuo 1896 m. priklausė Baltarusijos gubernijai, nuo 1802 m. – Mogiliavo gubernijai. 1852 m. pervadinta Bychavo vardu. Panaikinta po I pasaulinio karo.

## Suskirstymas

1913 m. apskrityje buvo 10 valsčių.

## Šaltiniai

## Nuorodos
* Apskrities žemėlapis  (Lyczkowski.net)
* Radzima.net:
** Apskrities informacija
** Apskrities valsčiai
Vysokajė (Klimavičai)

**Vysòkajė**  (; arba ***Vysokojė***, ) – agromiestelis rytų Baltarusijoje, 19 km į pietvakarius nuo Klimavičų.

## Istorija

XIX a. buvo kaimas ir palivarkas Klimavičų apskrities Kasciukovičų valsčiuje.

## Šaltiniai
Kamilė Šeraitė

**Kamilė Gogelienė** (g. 	1994 m. sausio 18 d., Šiauliuose) – Lietuvos politikė.

## Biografija
2012 m. baigė Šiaulių Didždvario gimnaziją (Tarptautinio Bakalaureato diplomo programa). 2016 m. VU TSPMI įgijo bakalauro, 2020 m. magistro laipsnius.

2015 m. atliko praktiką Seime, 2016–2021 m. jame dirbo Seimo nario Lauryno Kasčiūno patarėja.

2019–2023 m. ir 2023–2027 m. Vilniaus m. tarybos narė, Istorinės atminties komisijos pirmininkė, Kultūros ir turizmo komiteto pirmininkė. 

Nuo 2021 m. LR KAM ministro A. Anušausko patarėja.

Nuo 2024 m. liepos iki 2024 m. gruodžio Krašto apsaugos viceministrė. 

Nuo 2025 m. gruodžio Tėvynės sąjungos - Lietuvos krikščionių demokratų vykdomoji sekretorė. 

## Visuomeninė veikla
* Šiaulių Didždvario gimnazijos Tarptautinio Bakalaureato alumni klubo steigėja
* 2018 m. Ronaldo Reigano laisvės centro direktorė
* 2012–2019 m. Vilniaus Geležinio Vilko Rotaract klubo narė
* 2017–2019 m. Jaunųjų krikščionių demokratų organizacijos tarptautinė sekretorė, tarybos narė
* 2012–2020 m. VUDŠA narė
* Nuo 2023 m. rugpjūčio mėn. TS-LKD Panerių skyriaus pirmininkė

## Šaltiniai

## Nuorodos
* Facebook profilis
* DELFI profilis
** 2021 m. sausio 25 d. interviu apie Vilniaus istorinę atmintį tinklalaidei „NeRedaguota“
Čavusų apskritis

**Čavusų apskritis** () – buvęs teritorinis vienetas dabartinėje rytų Baltarusijoje. Centras – Čavusai. 1897 m. buvo 88,7 tūkst. gyventojų.

## Istorija

Apskritis įkurta 1777 m. balandžio 2 d. Rusijos imperijoje ir priklausė Mogiliavo gubernijai. Po I pasaulinio karo panaikinta.

## Suskirstymas

1913 m. apskrityje buvo 9 valsčiai.

## Šaltiniai

## Nuorodos
* Radzima.net:
** Apskrities informacija
** Apskrities valsčiai
Gomelio apskritis

**Gomelio apskritis** (; 1777–1854 m. ***Bielicos apskritis***) – buvęs teritorinis vienetas dabartinėje rytų Baltarusijoje (maža rytinė dalis buvo dabartinės vakarų Rusijos teritorijoje). Centras – Gomelis. 1897 m. buvo 224,7 tūkst. gyventojų.

## Istorija

Gomelio apskritis įkurta 1773 m. rugpjūčio 2 d. Rusijos imperijoje, 1777 m. balandžio 2 d. ji pervadinta Bielicos vardu, priklausė Mogiliavo gubernijai. 1854 m. birželio 13 d. pervadinta Gomelio vardu. Po I pasaulinio karo panaikinta.

## Administracinis suskirstymas

1900 m. Gomelio apskričiai perduoti Palesės, Pokacio, Rečkų ir Staubuno valsčiai iš Rahačovo apskrities. 1913 m. apskrityje buvo 18 valsčių.

## Šaltiniai

## Nuorodos
* Radzima.net:
** Apskrities informacija
** Apskrities valsčiai
Babinavičai

**Babìnavičai**  (; arba ***Babinovičiai***, ) – agromiestelis šiaurės rytų Baltarusijoje, 27 km į pietvakarius nuo Lioznos. Apylinkės centras.

## Istorija

Žinomas nuo XVI a. 1777–1840 m. buvo Babinavičų apskrities centras, vėliau perėjo Oršos apskričiai.

## Šaltiniai
Vait Riveris (Misūris)

**Vait Riveris** arba ***Baltoji upė*** () – upė Jungtinių Amerikos Valstijų šiaurėje, Nebraskoje ir Pietų Dakotoje; Misūrio dešinysis intakas. Prasideda Pušų kalnagūbrio lūžyje, šiaurės vakarų Nebraskoje. Teka į šiaurės rytus toliau per Pietų Dakotą Pušų kalnagūbrio bei Rouzbudo sijų indėnų rezervacijų ribomis. Vait Riveris toliau teka rytų kryptimi. Įsilieja į Misūrį (Frensio Keisio tvenkinį) netoli Čamberleino.

Pagrindiniai intakai – Vaunded Ni, Mažasis Vait Riveris (dešinieji).

Vait Riverio aukštupio baseinas – retai gyvenami, skurdžios augalijos kalnuoti rajonai (Bedlendų nacionalinis parkas). Žemupio vaga labai vingiuota.

## Šaltiniai
Trinitis

**Trinitis** arba ***Trejybės upė*** () – upė Jungtinių Amerikos Valstijų pietuose, Teksase. Prasideda keturiomis ištakomis valstijos šiaurės rytuose, aplink Geinsvilį ir Fort Vortą. Trys iš šių Trejybės upės ištakų (Elm Forkas, Klir Forkas ir Vest Forkas) susilieja netoli Dalaso. Toliau upė teka į pietryčius, priima ketvirtąją ištaką – Ist Forką. Sudaro derlingą slėnį. Įteka į Meksikos įlankos dalį Galvestono įlanką į rytus nuo Hiustono.

Upės ištakose sudaryta keletas tvenkinių, taip pat žemupyje sutvenktas Livingstono tvenkinys (nuo 1968 m.). Pagrindiniai miestai prie Trinčio – Dalasas ir Libertis.

Indėnai upės aukštupį vadino Arkikosa, o žemupį Daikoa (*Daycoa*). 1687 m. prancūzų keliautojas Renė-Roberas Kavaljė upę pavadino Kanojų upe (), o 1690 m. ispanas Alonsas de Leonas – Švenčiausiosios Trejybės upe (). Vėliau amerikiečiai šį pavadinimą išsivertė.

## Šaltiniai
Garėjas

**Garėjas** – Mesopotamijos dievybė, kurios kultą Uruke įvedė partai, mieste pastatydinę jos šventyklą. Tai įvyko apie 110 m. e. m. 

Apie Garėją žinoma tik iš liekanų, rastų aplink jo šventyklą; iš jų sprendžiama, kad šios dievybės įvaizdyje persipynė helenistinės ir babilonietiškos religinės tradicijos.

## Išnašos
Babinavičų apskritis

**Babinavičų apskritis** () – buvęs teritorinis vienetas dabartinėje šiaurės rytų Baltarusijoje. Centras – Babinavičai.

## Istorija

Apskritis įkurta 1777 m. balandžio 2 d. Rusijos imperijos Mogiliavo gubernijoje. 1840 m. kovo 6 d. prijungta prie Oršos apskrities.

## Šaltiniai
Milaslavičai

**Milaslãvičai**  (; arba ***Miloslavičiai***, ) – agromiestelis rytų Baltarusijoje, 23 km į šiaurės rytus nuo Klimavičų, prie Iputės upės netoli sienos su Rusija. Apylinkės centras. 

## Istorija

1773–1777 m. buvo Milaslavičų apskrities centras Mogiliavo gubernijoje. XIX a. buvo miestelis, Klimavičų apskrities Milaslavičų valsčiaus centras, čia veikė cerkvė, gyveno žydai.

## Šaltiniai
Baltarusijos gubernija

**Baltarusijos gubernija** () – Rusijos imperijos gubernija, apėmusi didžiąją dabartinės Baltarusijos dalį. Administracinis centras – Vitebskas. Gubernija gyvavo 6 metus.

## Istorija

Gubernija sudaryta 1796 m. gruodžio 23 d. sujungus Mogiliavo guberniją ir Polocko guberniją. 1802 m. kovo 11 d. Baltarusijos gubernija buvo panaikinta, atkuriant Mogiliavo ir Vitebsko (nebe Polocko) gubernijas.

## Apskritys

Baltarusijos gubernijai priklausė 16 apskričių:

## Šaltiniai
L’Officiel

**„L’Officiel“** – tarptautinis mados, gyvenimo būdo žurnalas pradėtas leisti 1921 m. Paryžiuje, Prancūzijoje. Šiuo metu turi per 20 redakcijų visame pasaulyje.

Lietuvoje pradėtas leisti 2010 m. Žurnalas „L‘Officiel“ Lietuvoje pasirodydavo kas du mėnesius. Redakcija taip pat leidžia specializuotus „L‘Officiel“ numerius vyrams, taip pat kelionėms ir interjerui dedikuotus leidinius. 2018 m. pasirodė svetainė Lofficiel.lt

2023 metų gruodžio mėn. išleistas paskutinis „L'Officiel Lithuania“ numeris. Per beveik 14 metų gyvavimo laikotarpį išleista per 1 mln. egzempliorių.

## Šaltiniai

## Nuorodos
* Oficiali lietuviško leidinio svetainė
* Oficiali Baltijos šalims skirta leidinio svetainė (anglų, rusų kalbomis)
* Oficiali prancūziškojo leidinio svetainė (prancūzų kalba)
Jeffery Taylor

**Džefris Metju Teiloras** (*Jeffery Matthew Taylor*, g. 1989 m. gegužės 23 d.) – Švedijos ir JAV krepšininkas. Rungtyniauja lengvojo krašto puolėjo, atakuojančiojo gynėjo pozicijose.

Gimė Švedijoje apsigyvenusio buvusio NBA krepšininko Džefrio Teiloro ir švedės šeimoje. 2006 m. Džefris Teiloras jaunesnysis išvyko į JAV ir ėmė rungtyniauti už Hobso mokyklą, kurios komandoje žaidė ir jo tėvas. 2008–2012 m. lankė Vanderbilto universitetą (Nešvilis) ir žaidė už jo komandą „Commodores“.

Dalyvavo 2012 m. NBA naujokų biržoje, antrame rate pasirinktas Šarlotės „Bobcats“ komandos, kurios sudėtyje ir debiutavo kaip profesionalus krepšininkas. Tačiau 2013 m. gruodį jam trūko Achilo sausgyslė, o 2014 m. rugsėjį Teiloras sulaikytas dėl užpuolimo ir suspenduotas 24 NBA rungtynėms. Po to išsiųstas į Ostino „Spurs“ komandą G lygoje.

2015 m. pasibaigus kontraktui su „Hornets“, Džefris Teiloras perėjo į Madrido „Real“ – šio klubo sudėtyje rungtyniavo 7 sezonus, 2018 m. tapo „Eurolygos“ čempionu. 2022 m. gruodžio 23 d. pasirašė sutartį su Alytaus „Wolves“.

Atstovavo Švedijos jaunimo rinktinėms, su nacionaline rinktine dalyvavo 2013 m. Europos čempionate.

## Pasiekimai
* Eurolyga: 2018 m.
* ACB lyga: 2016, 2018, 2019, 2022 m.
* Ispanijos krepšinio taurė: 2016, 2017 m.
* Ispanijos krepšinio supertaurė: 2018, 2019 m.
* FIBA tarpžemyninė taurė: 2015 m.

## Šaltiniai
Kristian Kullamäe

**Kristianas Kulamejė** (*Kristian Kullamäe*; g. 1999 m. gegužės 25 d.) – Estijos krepšininkas, rungtyniaujantis įžaidėjo ir atakuojančiojo gynėjo pozicijose.

Garsaus estų krepšininko Gerto Kulamejės sūnus. Karjerą pradėjo Talino „Audentes“ klube, vėliau rungtyniavo Vokietijos ir Ispanijos antrojo diviziono klubuose. 2022 m. perėjo į ACB lygos „CB San Pablo“ klubą, bet buvo skolinamas žemesnės lygos „Palma“ klubui. 2022 m. vasarą perėjo į Panevėžio „Lietkabelį“.

Kristianas Kulamejė rungtyniavo Estijos jaunimo rinktinėse (su aštuoniolikmečių rinktine laimėjo Europos B diviziono bronzą), o 2018 m. debiutavo nacionalinėje rinktinėje. Dalyvavo 2022 m. Europos čempionate.

## Šaltiniai
Bahušeuskas

**Bahušèuskas**  (arba ***Boguševskas***) – miesto tipo gyvenvietė šiaurės rytų Baltarusijoje, 35 km į rytus nuo Siano. Apylinkės centras.

## Istorija

XIX a. buvo palivarkas, XX a. pradžioje įrengta geležinkelio stotis ruože Vitebskas–Žlobinas. 1924–1931 ir 1935–1960 m. buvo Bahušeusko rajono centras. 1938 m. suteiktas miesto tipo gyvenvietės statusas. 1941 m. buvo įrengtas getas.

## Šaltiniai
Haradzišča

**Haradzišča** (rus. ***Gorodiščė***, ukr. ***Haradyščė***) – slaviškas vietovardis, kildinamas nuo žodžio, reiškiančio „piliakalnis, piliavietė“. Šiuo vardu vadinamos gyvenvietės:

## Baltarusija
* Haradzišča, miesto tipo gyvenvietė Bresto srities Baranovičių rajone;
* Haradzišča, gyvenvietė Minsko srities Minsko rajone;
* Mogiliavo srityje:
** Haradzišča, kaimas Mogiliavo rajone,
** Haradzišča, agromiestelis Šklovo rajone.

## Rusija
* Gorodiščė, miestas Penzos srityje.

## Ukraina
* Horodyščė, miestas Čerkasų srityje.

## Nuorodos
* 
*
Langilajo ežeras

**Langilajo ežeras** (, ) – ežeras Peru, Kusko departamente, Kanaso provincijoje, 130 km į pietryčius nuo Kusko, 20 km į pietus nuo Sikuanio. Telkšo Andų aukštikalnėse, 3950 m aukštyje virš jūros lygio. Ilgis iš šiaurės vakarų į pietryčius 16 km, plotis iki 5 km. Ežeras labai gilus (iki 232 m).

Aukščiausias vandens lygis būna vasario–kovo mėnesiais. Vidutinė vandens temperatūra – 12,2–13,1 °C. Rūgštingumas – 8,1–8,7 pH. Vandens skaidrumas – 8,5 m.

Iš ežero išteka Langi (arba Herkos) upė – Vilkanotos (Urubambos ištaka) kairysis intakas (Ukajalio baseinas). Pagrindinės gyvenvietės prie ežero – Langi ir Lajas.

## Šaltiniai
Haradzišča (Baranovičiai)

**Haradziščà**  (; arba ***Gorodiščė***, ) – miesto tipo gyvenvietė vidurio vakarų Baltarusijoje, 20 km į šiaurę nuo Baranovičių. Apylinkės centras. Stovi Švč. Mergelės Marijos bažnyčia, Šv. Kryžiaus cerkvė, sinagoga. Veikia vidurinė, sporto ir muzikos mokyklos, kultūros namai, biblioteka, ligoninė, vaistinė, bankas. Išvystyta maisto, medienos pramonė. 

## Etimologija

Gyvenvietės vardas kilęs nuo bendrinio žodžio  – „piliakalnis“. Haradziščos piliakalnis žinomas nuo ankstyvųjų viduramžių.

## Istorija

XIX a. buvo miestelis, Haradziščos valsčiaus centras Naugarduko apskrityje.

## Šaltiniai
Polocko gubernija

**Polocko gubernija** () – Rusijos imperijos gubernija, apėmusi dabartinės šiaurės rytų Baltarusijos dalį. Administracinis centras – Polockas.

## Istorija

Gubernija sudaryta 1776 m. rugsėjo 4 d. iš buvusios Pskovo gubernijos, pastarajai paliekant Pskovo ir Didžiųjų Lukų provincijas. Polocko gubernija apėmė Polocko, Vitebsko ir Dvinsko provincijas, kurios buvo užimtos pirmojo ATR padalijimo metu ir prijungtos prie Pskovo gubernijos. 1778 m. sausio 21 d. gubernija pervadinta Polocko vietininkija (). Ji panaikinta 1796 m. gruodžio 23 d. prijungiant prie naujos Baltarusijos gubernijos. Pastaroji 1802 m. buvo panaikinta, o buvusios Polocko gubernijos teritorijoje įkurta nauja Vitebsko gubernija.

## Apskritys

Polocko gubernijoje 1777 m. balandžio 2 d. sudarytos 11 apskričių. 1793 m. po antrojo ATR padalijimo sudaryta dar viena – Lepelio apskritis.

## Šaltiniai
Pačitea

**Pačitea** () – upė Peru, Pasko ir Huanuko departamentuose; Ukajalio kairysis intakas (Amazonės baseinas). Prasideda 11 km į pietryčius nuo Siudad Konstitusjono, kur suteka Anduose prasidedančios Pičiso ir Palkasu upės. Nuo ten teka per Huanuko departamentą į šiaurę, šiaurės rytus, labai vinguriuoja. Įteka į Ukajalį ties Vista Boka Alegre de Pačitea gyvenviete (į pietus nuo Pukalpos).

Didžiausi intakai: Janajaku, Sungarajaku, Šebonija, Pata, Šanaitimpiška (kairieji), Jujapičisas (dešinysis).

Slėnyje gausu senvagių, mažų ežerėlių. Pagrindinė gyvenvietė prie Pačitea upės – Puerto Inka.

## Šaltiniai
Krasnaselskis

**Krasnasèlskis**  (; arba ***Krasnoselskis***, ) – miesto tipo gyvenvietė vakarų Baltarusijoje, 12 km į šiaurę nuo Valkavisko.

## Istorija

Minimas LDK laikais 1569 m., priklausė Naugarduko vaivadijai. Carmečiu buvo Rosės valsčiuje. Dabartinė gyvenvietė įkurta XX a. pradžioje prie cemento gamyklos. 1958 m. tapo darbininkų gyvenviete, 1968 m. – miesto tipo gyvenviete.

## Šaltiniai
Krasnoselskis

**Krasnoselskis** gali reikšti:

* Krasnaselskis, miesto tipo gyvenvietė Gardino srities Valkavisko rajone;
* Krasnoselskis, miesto tipo gyvenvietė Krasnodaro srities Gulkevičių rajone.
Navajelnia

:: *Apie buvusį kaimą rytų Baltarusijoje žr. [[Naujoji Jelnia (Krasnapolė)]]*.

**Navajèlnia**  (; arba ***Novojelnia***, ) – miesto tipo gyvenvietė vakarų Baltarusijoje, 13 km į rytus nuo Zietelos. Apylinkės centras.

## Istorija

XIX a. buvo kaimas Slanimo apskrities Dvarčiaus valsčiuje, čia veikė pašto stotis, telegrafas,

## Šaltiniai
Agvaitija

**Agvaitija** () – upė Peru, Ukajalio departamente; Ukajalio kairysis intakas (Amazonės baseinas). Prasideda keliomis ištakomis (pagrindinė – Jurakjaku) Anduose, Žydrojoje Kordiljeroje, į rytus nuo Tingo Marijos. Teka į šiaurę, šiaurės rytus smarkiai vinguriuodama pro Amazonės žemumą. Įteka Ukajalin į šiaurę nuo Pukalpos.

Intakai: Jurakjaku, Šambas, Pintojaku, Gradajaku, Chuantija (kairieji), Kebrada Huipoka, San Alechandras, Nešuja (dešinieji).

Vagos plotis – 138–498 m. Agvatijos baseinas apima 17,2 % Ukajalio departamento ploto. Pagrindinės gyvenvietės prie upės: Agvaitija, Kurimana, Nueva Rekena.

Agvatijos baseine užfiksuota 211 žuvų rūšių, tarp jų endeminė *Tahuantinsuyoa macantzatza*.

## Šaltiniai
Lelčycai

**Lèlčycai**  (arba ***Lelčicai***) – miesto tipo gyvenvietė pietų Baltarusijoje, 215 km į pietvakarius nuo Gomelio.

## Istorija

XIX a. buvo Lelčycų valsčiaus centras. 1938 m. įgijo miesto tipo gyvenvietės teises.

## Šaltiniai
Tapičė

**Tapičė** () – upė Peru, Loreto departamentente; Ukajalio dešinysis intakas (Amazonės baseinas). Prasideda Divisoro kalnuose (*Sierra del Divisor*) šalia Brazilijos sienos. Teka į šiaurės vakarus šių kalnų pašlaitėmis, toliau – per žemumą, kur smarkiai vinguriuoja. Įteka Ukajalin ties Rekena.

Didžiausias intakas – Blankas (dešinysis).

Aukštupyje teka retai gyvenamomis vietovėmis, kur įsteigtas Javari Tapičės indėnų rezervatas, Siera del Divisoro nacionalinis parkas, Matseso nacionalinis gamtos rezervatas. Žemiau yra keletas kiek didesnių gyvenviečių: Santa Elena, San Visentė, Rekena.

## Šaltiniai
Porazava

**Pòrazava**  (arba ***Porozovas***) – miesto tipo gyvenvietė vakarų Baltarusijoje, 22 km į pietryčius nuo Svisločiaus, prie Rosės upės.

## Istorija

XIX a. buvo miestelis, Porazavos valsčiaus centras.

## Šaltiniai
Tatarka (Asipovičai)

**Tatárka**  – darbininkų gyvenvietė vidurio rytų Baltarusijoje, 12 km į pietryčius nuo Asipovičų.

## Istorija

XIX a. buvo Babruisko apskrities Zamošos valsčiuje.

## Šaltiniai
Tatarka (reikšmės)

**Tatarka** vadinamos gyvenvietės:

## Lietuva
* Kaišiadorių rajone.

## Baltarusija
* Mogiliavo srities Asipovičų rajone;
* Gardino srities Varanavo rajone.
Pakaja (upė)

**Pakaja** () – upė Peru, Loreto departamente; Ukajalio kairysis intakas (Amazonės baseinas). Prasideda Ukajalio provincijos Sarajaku apskrityje, Žydrosios Kordiljeros pakraštyje, vos 20 km į vakarus nuo Ukajalio. Teka į šiaurės rytus lygiagrečiai Ukajaliui per Rekenos provinciją, smarkiai vinguriuoja, sudaro senvagių ir ežerėlių virtinę. Įteka Ukajalin priešais Bretanijos gyvenvietę.

Didžiausias intakas – Alfaras (kairysis).

Pakajos baseinas beveik negyvenamas, apaugęs Amazonijos džiunglėmis. Beveik visas patenka į Pakajos–Samirijos nacionalinį rezervatą.

## Šaltiniai
Zamošė

**Zamošė** (arba ***Zamoša, Zamošjė***) – taip vadinamos gyvenvietės:

## Baltarusija
* Zamoša Mogiliavo srities Asipovičų rajone;
* Zamoša Vitebsko srities Breslaujos rajone.

## Lenkija
* Zamošė Palenkės vaivadijoje.
Zamoša (Asipovičai)

**Zamoša** (arba ***Zamošjė***) – kaimas rytų Baltarusijoje, 3 km į rytus nuo Asipovičų.

## Istorija

XIX a. buvo Babruisko apskrities Zamošos valsčiaus centras, buvo katalikų parapija, mokykla, vandens malūnas.

## Šaltiniai
Asipovičų rajonas

**Asipovičų rajonas** – rajonas vidurio rytų Baltarusijoje, Mogiliavo srities pietvakariuose. Centras – Asipovičai.

## Istorija

Rajonas įkurtas 1924 m. liepos 17 d., 1954 m. jis priskirtas Mogiliavo sričiai.

## Gyvenvietės

Vienintelis miestas – Asipovičai, 2 miesto tipo gyvenvietės – Jalizava ir Tatarka.

## Šaltiniai
Druja (Vilnia)

**Druja** – nunykęs upelis, Vilniaus miesto teritorijoje įtekėjęs į Vilnią.

Šis upelis buvo svarbus miesto vandentiekiui. Kur konkrečiai Druja tekėjo, nėra iki galo žinoma. Upelio ištakos – Žiupronių šaltiniai, minimi ikonografinėje medžiagoje, tačiau jų vieta neaiški. XVI a. pradžia datuojamuose dokumentuose, kuriuose rašoma apie Žiupronių šaltinius, Drujos upelis nepaminėtas. Pirmąkart šis upėvardis paliudytas 1558 m. XVII a. raštuose toks upelis vėl nebeminimas. J. Kraševskis, kaip ir 1558 m. dokumente, Drujos upelį susiejo su minėtais šaltiniais. Manoma, kad upelis galėjo tekėti Aukštaičių gatvės rajone, už buvusių Subačiaus vartų.

Nėra aišku ir tai, kada Drujos upelis nunyko, kaip iš dalies kanalizuotas jis pažymėtas jau 1892 m. plane. Prieš Epšteino alaus daryklos komplekse Subačiaus gatvėje pradedant tvarkybos darbus, atlikti archeologiniai tyrimai, sausoje vietoje rasti buvusios upelio vagos stiprinimai. Upelis tekėjo gretimo sklypo, kuriame buvo įrengtas drenažas, riba.

## Etimologija

Upėvardis *Drujà* laikomas bendrakilmiu su  „bėgimas, tekėjimas, skystis“,  „bėga, teka“.

## Šaltiniai
Bumas (1963 filmas)

**Bumas** () – 1963 m. režisieriaus Vittorio De Sica sukurta nespalvota komedija, kurios centre – staigus Italijos ekonomikos pakilimas, vykęs praėjusio amžiaus 6-7 dešimtmečiais ir vadintas „Italijos ekonomikos stebuklu“ (). Interneto svetainėje „Rotten Tomatoes“ juosta vertinama 100% teigiamų atsiliepimų.

## Turinys

Pokarinis ekonomikos bumas suteikia galimybes versliams italams greitai praturtėti. Vienas tokių laimės ieškotojų yra Džiovanis Albertis, jau ilgą laiką gyvenantis ne pagal išgales. Kai apie jo skolas tampa žinoma visiems, net artimiausi žmonės nuo jo nusigręžia, žmona nusprendžia grįžti pas tėvus, o jo verslo planas nedomina nei vieno investuotojo. Galiausiai, nerasdamas kitos išeities padengti vis augančias skolas, Džiovanis nusprendžia parduoti savo akį sergančiam milijardieriui Brauzečiui.

## Pagrindiniai aktoriai
: *Aktorius – vaidmuo*
* Alberto Sordi – Džiovanis Albertis
* Gianna Maria Canale – Silvija Alberti
* Elena Nicolai
* Maria Grazia Buccella
* John Karlsen

## Šaltiniai
Anja Kling

**Anja Kling** (, g. 1970 m. kovo 22 d. Potsdame) – vokiečių aktorė.

## Biografija
Anja Kling gimė tuometinėje Rytų Vokietijoje, Potsdamo mieste, kino studijos „Studio Babelsberg“ darbuotojo ir aktorių agentės šeimoje. Ji taip pat turi vyresnę seserį, aktorę Gerit Kling. Baigusi mokyklą, įstojo į universitetą studijuoti mediciną, tačiau 1989 m., gavusi kvietimą vaidinti kine (juosta „Grüne Hochzeit“), nusprendė tapti aktore, metė studijas ir įstojo į dramos mokyklą. 1995 m. buvo apdovanota „Golden Camera“ prizu, skirtu geriausiam jaunam aktoriui (filmas „Tödliche Wahl“). 

Vaidina daugiausia TV filmuose ir serialuose. 1997 ir 1998 m. nusifilmavo populiaraus italų kriminalinio serialo „Aštuonkojis“ 8 ir 9 sezonuose.

## Dalinė filmografija
* Polizeifur 110 (1988, 1990-91)
* Senis (1992, 1997)
* Hagedorns Tochter (1994, mini serialas)
* Tödliche Wahl (1995)
* Friedemann Brix - Eine Schwäche für Mord  (1996-97)
* Aštuonkojis (1997-98)
* (T)Raumschiff Surprise - Periode 1 (2004)
* Wir sind das Volk - Liebe kennt keine Grenzen  (2008)
* Hannah Mangold & Lucy Palm  (2011)
* The Same Sky (2017)
* Wishlist (2018)

## Apdovanojimai

## Nuorodos

* IMDb profilis

## Šaltiniai
Akciabrskio rajonas

**Akciabrskio rajonas** – rajonas pietryčių Baltarusijoje, Gomelio srityje. Centras – Akciabrskis.

## Gyvenvietės

Vienintelė miesto tipo gyvenvietė – Akciabrskis.

## Šaltiniai
Brahino rajonas

**Brahino rajonas** – rajonas pietryčių Baltarusijoje, Gomelio srityje. Centras – Brahinas.

## Gyvenvietės

2 miesto tipo gyvenvietės – Brahinas ir Kamarynas.

## Šaltiniai
Choinikų rajonas

**Choinikų rajonas** – rajonas pietryčių Baltarusijoje, Gomelio srityje. Centras – Choinikai.

## Gyvenvietės

Vienintelis miestas – Choinikai.

## Šaltiniai
Morondavos oro uostas

**Morondavos oro uostas** – Madagaskaro Menabės regiono sostinėje Morondavos mieste esantis ne tarptautinis oro uostas.

Aplinkinė vietovė yra labai plokščia. Aukščiausias vietovės taškas yra 22 metrų aukščio kalba yra 3,9 km į pietvakarius nuo Morondavos oro uosto. Teritorija aplink Morondavos oro uostą yra sausa, pusdykumė.

Vietovės klimatas – savanos. Vidutinė metinė temperatūra 25 °C. Karščiausias mėnuo yra lapkritis – 30 °C, o vėsiausias – liepa – 22 °C. Vidutinis kritulių kiekis – 835 milimetrai per metus. Drėgniausias mėnuo yra sausis – iškrenta 388 mm, o sausiausias – rugsėjis – 3 mm.

## Techniniai duomenys

Aerodoromas įsikūręs už 4,5 km į rytus nuo Morondavos miesto centro.

2022 m. buvo naudojami du takai 1500 m. (4921 pėdų) ilgio 10/28 krypties ir 1345 m. (4413 pėdų) ilgio 14/32 krypties. Abu takai su kieta (asfaltbetonio) danga.

Aerodromas gali priimti 20 t. tūpimo masės orlaivius.

## Aviakompanijos ir skrydžiai
Morondavos oro usotas aptarnauja skrydžius į vakarinį Menabės regioną, Madagaskaro simbolį - Baobabų alėją (apie 2-3 val. kelio į šiaurės rytus), taip pat - aštriomis reliktinėmis uolienomis garsėjantį Cinžy de Bemarahos (pranc. *Tsingy de Bemaraha*) nacionalinį parką (apie 1,5 dienos kelionė į šiaurę), nors į pastarąjį galima atvykti nedideliu lėktuvu skrendant į privatų gruntinį Bekopaka (Amborodia) aerodromą nacionalinio parko teritorijoje, Ambatohaly mieste.Reguliarius skrydžius į Morondavos oro uostą 2022 m. pabaigoje vykdė nacionalinė aviakompanija "Air Madagascar", veikianti su prekiniu ženklu "Tsaradia", kelis kartus per savaitę - į Antanananryvą, atskirais sezonais - ir į Toliarą.
## Nuorodos
Įsimylėjusi ragana

**Įsimylėjusi ragana** () – 1966 m. režisieriaus Damiano Damiani sukurtas nespalvotas filmas.

## Turinys

Su Sergio, maždaug keturiasdešimtmečiu vyru, ką tik baigusiu kelis nesėkmingus romanus, susisiekia Konsuela, elegantiška sena dama, gyvenanti miesto centre, didžiuliame sename name. Konsuela paveda Serdžui sutvarkyti jos mirusio vyro asmeninį archyvą. Viešėdamas Konsuelos rūmuose, jis susipažįsta su šios dukterėčia, gražuole Aura. Jis ją įsimyli, tačiau mergina atrodo baikšti, vengia išeiti į pasimatymus su vyru ir nenori susipažinti su naujais draugais, ji visada lieka dideliame Konsuelos name. Po kelis mėnesius trukusių santykių vyras atkakliai siekia gyventi saulės šviesoje, įnirtingai priešindamasis gyvenimui nuošalyje, visada šalia esant Konsuelai. Vieną vakarą, persekiodamas Aurą, Serdžijus sužino tiesą: Aura ir Konsuela yra tas pats asmuo. Konsuela turi paslaptingų antgamtinių galių, kurios jai leido persikūnyti į Aurą.

## Pagrindiniai aktoriai
: *Aktorius – vaidmuo*
* Richard Johnson – Seržas
* Rosanna Schiaffino – Aura
* Gian Maria Volonte – Fabricijus
* Sarah Ferrati – Konsuela
* Ivan Rassimov – bibliotekininkas 

## Apdovanojimai
* Nastro d'argento (nominacija) – geriausia aktorė (R. Schiaffino)

## Šaltiniai
Svetlahorsko rajonas

**Svetlahorsko rajonas** – rajonas pietryčių Baltarusijoje, Gomelio srityje. Centras – Svetlahorskas.

## Istorija

Rajonas įkurtas 1924 m. kaip ***Paryčų rajonas*** su centru Paryčuose, 1961 m. pervadintas Svetlahorsko vardu.

## Gyvenvietės

Vienintelis miestas – Svetlahorskas, miesto tipo gyvenvietės – Paryčai ir Sasnovy Boras.

## Šaltiniai
Naroulios rajonas

**Naroulios rajonas** – rajonas pietryčių Baltarusijoje, Gomelio srityje. Centras – Naroulia.

## Gyvenvietės

Vienintelis miestas – Naroulia.

## Šaltiniai
Akciabrskis

**Akciãbrskis**  (arba ***Oktiabrskis***) – miesto tipo gyvenvietė pietryčių Baltarusijoje, 36 km į pietryčius nuo Glusko. Rajono centras.

## Istorija

Nuo 1507 m. minima ***Rudobielka*** arba ***Karpilovka***. XIX a. ji buvo Rudobielkos valsčiaus centras Babruisko apskrityje. Po I pasaulinio karo buvo įkurta sovietų partizanų Rudobielkos respublika. 1954 m. gyvenvietė pavadinta Akciabrskiu, jai suteiktos miesto tipo gyvenvietės teisės.

## Šaltiniai
Brahinas

**Brãhinas**  (; arba ***Braginas***, ) – miesto tipo gyvenvietė pietryčių Baltarusijoje, 119 km į pietvakarius nuo Gomelio. Rajono centras.

## Istorija

XX a. buvo miestelis Rečycos apskrityje, Brahino valsčiaus centras, čia veikė dvi stačiatikių cerkvės, keli palivarkai.

## Šaltiniai
Karma (Gomelis)

**Karmà**  (arba ***Korma***) – miesto tipo gyvenvietė rytų Baltarusijoje, 110 km į šiaurę nuo Gomelio. Rajono centras.

## Istorija

XIX a. buvo miestelis Rahačovo apskrityje, Karmos valsčiaus centras, čia stovėjo medinė cerkvė, veikė liaudies mokykla.

## Šaltiniai
Lojevas

**Lòjevas**  – miesto tipo gyvenvietė pietryčių Baltarusijoje, 55 km į pietryčius nuo Rečycos, dešiniajame Dniepro krante (kitame krante – Ukraina). Rajono centras.

## Istorija

XIX a. buvo privatus miestelis, kuriame veikė 2 cerkvės, katalikų bažnyčia, sinagoga, pašto stotis, Rečycos apskrities Lojevo valsčiaus būstinė.

## Šaltiniai
Valstybinė augalų karantino inspekcija

**Valstybinė augalų karantino inspekcija** – valstybinė institucija, veikusi (1991–1998 m.m.) prie Lietuvos Respublikos žemės ūkio ministerijos ir vykdė valstybinę augalų karantino kontrolę Lietuvos Respublikos teritorijoje.

Svarbiausieji Valstybinės augalų karantino inspekcijos uždaviniai buvo:
* užtikrinti, kad į Lietuvos Respublikos teritoriją nepatektų iš užsienio valstybių karantininių ir pavojingų augalų kenkėjų, ligų sukėlėjų ir piktžolių, galinčių padaryti ekonominę žalą žemės ir miškų ūkiui;
* vykdyti augalinės kilmės produktų, transporto priemonių, krovinių bei sandėlių karantino kontrolę;
* organizuoti augalų, užkrėstų karantininiais kenkėjais, ligomis, jų sukėlėjais ir piktžolėmis, nukenksminimą bei išvalymą.

## Istorija

1998 m. Valstybinė augalų karantino inspekcija buvo sujungta su Valstybine augalų apsaugos stotimi, reorganizuojant jas į Valstybine augalų apsaugos tarnybą. 2010 m. šią tarnybą sujungus su Valstybine sėklų ir grūdų tarnyba ir Valstybiniu augalų veislių tyrimo centru įkurta Valstybinė augalininkystės tarnyba.

## Augalų karantino punktai

* Druskininkų augalų karantino punktas (Varėnos rajonas): kelias A231 (Rumšiškės–Gardinas) – Varėnos muitinės Raigardo postas.
* Kalvarijos augalų karantino punktas (Marijampolės rajonas): kelias į Lenkijos Respubliką – Lazdijų muitinės Kalvarijos postas.
* Klaipėdos augalų karantino punktas – Klaipėdos muitinės jūros uosto postas.
* Kybartų augalų karantino punktas (Vilkaviškio rajonas): kelias A229 (Vilnius–Prienai–Kaliningradas) – Kybartų muitinės postas.
* Lazdijų augalų karantino punktas: kelias į Lenkijos Respubliką – Lazdijų muitinės postas.
* Medininkų augalų karantino punktas (Vilniaus rajonas): kelias M12 (Minskas–Vilnius–Ryga–Talinas) – Vilniaus muitinės Medininkų postas.
* Panemunės augalų karantino punktas (Šilutės rajonas): kelias A216 (Ryga–Kaliningradas) – Pagėgių muitinės Panemunės postas.
* Radviliško augalų karantino punktas – Joniškio muitinės Radviliškio geležinkelio stoties krovinių skirstymo postas.
* Šalčininkų augalų karantino punktas: kelias A234 (Vilnius–Ivacevičiai) – Šalčininkų muitinės postas.
* Šeštokų augalų karantino punktas (Lazdijų rajonas) – Lazdijų muitinės Šeštokų postas.
* Švenčionių augalų karantino punktas: kelias 8P37 (Švenčionys–Adutiškis–Baltarusijos Respublika) – Švenčionių muitinės Adutiškio postas.
* Vaidotų augalų karantino punktas – Vilniaus muitinės Vaidotų geležinkelio stoties krovinių skirstymo postas.
* Vilniaus augalų karantino punktas – Vilniaus muitinės aerouosto postas, geležinkelio stoties postas, krovinių stoties postas, centrinio pašto postas.
* Zoknių augalų karantino punktas – Joniškio muitinės Šiaulių (Zoknių) aerouosto postas.

## Šaltiniai
Žytkavičų rajonas

**Žytkavičų rajonas** – rajonas pietryčių Baltarusijoje, Gomelio srityje. Centras – Žytkavičai.

## Gyvenvietės

Yra 2 miestai – Turovas ir Žytkavičai.

## Šaltiniai
Žlobino rajonas

**Žlobino rajonas** – rajonas pietryčių Baltarusijoje, Gomelio srityje. Centras – Žlobinas.

## Gyvenvietės

Vienintelis miestas – Žlobinas, vienintelė miesto tipo gyvenvietė – Strešynas.

## Šaltiniai
Alševa (Biaroza)

**Alševa** – kaimas pietvakarių Baltarusijoje, 1 km į rytus nuo Belaaziorsko.

## Istorija

XIX a. priklausė dvarininkams Bulgakams, buvo katalikų parapija, cerkvė, kaimas buvo Slanimo apskrities Peskų valsčiuje.

## Šaltiniai
Kurusa

**Kurusa** () – upė Brazilijos vakaruose, Amazonės valstijoje; dešinysis Žavari intakas (Amazonės baseinas). Prasideda labai retai gyvenamose vietose netoli Peru sienos. Teka į šiaurės rytus Amazonijos džiunglėmis, žemupyje smarkiai vingiuoja. Įteka į Žavari Peru pasienyje, netoli San Luiso kaimo, 130 km į vakarus nuo Atalaja do Nortės.

Didžiausi intakai: Arožas (dešinysis), Pardas (kairysis).

Beveik visas Kurusos baseinas patenka į Žavari slėnio indėnų teritoriją (gyvena matisai, majorunai, korubai, kulinai, kitos labai izoliuotos tautos).

Spėjama, kad 1930 m. Kurusos baseine galėjo įvykti didelis meteoritų lietus.

## Šaltiniai
Ituji

**Ituji** () – upė Brazilijos vakaruose, Amazonės valstijoje; dešinysis Žavari intakas (Amazonės baseinas). Prasideda labai retai gyvenamose vietose regione tarp Peru sienos ir Ipišunos. Teka į šiaurės rytus Amazonijos džiunglėmis, žemupyje smarkiai vingiuoja, sudaro daugybę senvagių. Įteka į Žavari šalia Atalaja do Nortės. Kartais nurodoma, kad Ituji yra Itakvaji intakas, o ne atvirkščiai.

Didžiausi intakai: Itakvaji (dešinysis), Kišitas (kairysis).

Beveik visas Ituji baseinas patenka į Žavari slėnio indėnų teritoriją (gyvena matisai, majorunai, korubai, kulinai, kitos labai izoliuotos tautos).

Upėvardis kildinamas iš senosios tupių kalbos žodžio *ytu’y* ('slenkstėta upė').

## Šaltiniai
Žandiatuba

**Žandiatuba** () – upė Brazilijos vakaruose, Amazonės valstijoje; dešinysis Amazonės intakas. Prasideda labai retai gyvenamose vietose Žavari slėnio indėnų teritorijoje. Teka į šiaurės rytus Amazonijos džiunglėmis, žemupyje smarkiai vingiuoja, sudaro daugybę senvagių. Įteka į Amazonę šalia San Paulo do Olivensos.

Didžiausias intakas: Igarape Boa Višta (dešinysis).

Žemupyje yra Boa Esperansos gyvenvietė. Kitur gyvena izoliuotos indėnų grupės (majorunai, tikunai ir kt.), sudarytos Žavari slėnio, Feižoalo tikunų, Žandiatubos Nova Esperansos indėnų teritorijos.

## Šaltiniai
Rusinė starta

**Rusinė starta** (*Emberiza aureola*) – startinių (*Emberizidae*) šeimos paukštis.

## Išvaizda

Patinas pasižymi aukso pobūdžio geltonumu apatinėje kūno dalyje ir ryškia ruda spalva nugaroje ir viršugalvyje. Skersai pagurklį eina ryškios rudos spalvos gana siaura apykaklė. Smakras ir skruostai juodi. Skersai sparną baltos juostos. Patelė ne tokia puošni. Jos apačia taip pat geltona, bet daug blankesnė. Neturi rudos apykaklės, nei juodų skruostų, viršum akies gelsva juostelė. Viršutinė kūno dalis pilksva su tamsiais išilginiais dryželiais, ant sparnų nėra baltų juostų. Jaunikliai panašūs į patelę.

## Paplitimas

Šio paukščio tėvynė Sibiras, rytuose pasitaiko iki Kamčiatkos, Sachalino ir Hokaido salos, vakaruose iki Suomijos ir Dnepro. XX a. pirmoje pusėje jis žymiai pasislinko į vakarus. Kelis kartus aptiktas net vakarinėje Europoje, pvz., trys individai buvo sumedžioti Helgolande, vienas stebėtas buv. Rytptūsiuose.

Latvijoje stebėta tik vieną kartą – 1985 m. prie Engurės ežero.

1972 m. birželį stebėta Estijoje, Suomių įlankos *Malusi* salose.

Iki 2007 m. perėjo Suomijoje, kur buvo įsikūrusi XX a. pradžioje ir buvo pasiekusi kelių šimtų perinčių porų gausumą.

Europoje šių paukščių gausumas nuo 1980 iki 2013 m. sumažėjo daugiau nei 84 procentais. Sumažėjimą daugiausiai lėmė gaudymas žiemojimo vietose Kinijoje.

## Šaltiniai
Rasonai

**Rasònai**  (arba ***Rosonai***) – miesto tipo gyvenvietė šiaurės Baltarusijoje, 43 km į šiaurę nuo Polocko. Rajono centras.

## Istorija

XIX a. buvo miestelis Horkų apskrityje, medinė cerkvė, žydų maldos namai, vandens malūnas.

## Šaltiniai
Alševa

**Alševa** (arba ***Olševas***) vadinamos gyvenvietės:

## Baltarusija
* Bresto srities Berezos rajone;
* Minsko srities Medilo rajone.
Alševa (Medilas)

**Alševa** – kaimas šiaurės vakarų Baltarusijoje, 12 km į šiaurę nuo Svierių.

## Istorija

XIX a. buvo dvaras, palivarkas ir seniūnijos centras Svierių valsčiuje.

## Šaltiniai
Mutunas

**Mutunas** () – upė Brazilijos vakaruose, Amazonės valstijoje; dešinysis Žutaji intakas (Amazonės baseinas). Prasideda labai retai gyvenamose vietose į šiaurės vakarus nuo Itamarati. Teka į šiaurės rytus, šiaurę. Smarkiai vinguriuoja. Įteka į Žutaji ties Boka do Mutuno kaimu.

Didžiausias intakas – Pažura (kairysis).

Mutuno baseinas gyvenamas retai, čia įsikūrusios izoliuotos indėnų tautos. Į dešinę nuo Mutuno žemupio driekiasi Bijos upės indėnų teritorija.

## Šaltiniai
Zareča

**Zareča** (lenk. ***Zažečė***, rus. ***Zarečė, Zariečė***, ukr. ***Zaričia***) – slaviškas vietovardis, reiškiantis „užupį“. Taip yra vadinamos gyvenvietės:

## Baltarusija
* Zareča, agromiestelis Gomelio srities Rahačovo rajone;
* Zareča, miesto tipo gyvenvietė Gomelio srities Rečycos rajone.

## Lenkija
* Zažečė, kaimas Palenkės vaivadijos Suvalkų apskrityje.

## Lietuva
* Užupis, iki maždaug 1950 m. vadintas Zarieče.

## Rusija
* Kaliningrado srityje:
** Užupėnai (Zarečė) Černiachovsko rajone,
** Kaimė Gurjevsko rajone,
** Prieglius (Zarečė) Gvardeisko rajone,
** Žvirgzdlaukiai Polesko rajone,
* Zarečė, miesto tipo gyvenvietė Maskvos srityje.

## Kitos reikšmės
* Užupis (reikšmės)
Zareča (Rečyca)

**Zarečà**  (arba ***Zarečė***) – miesto tipo gyvenvietė pietryčių Baltarusijoje, 18 km į šiaurės vakarus nuo Rečycos.

## Istorija

XIX a. Lapickių valda Gomelio apskrityje.

## Šaltiniai
Zareča (Rahačovas)

**Zarečà**  (, ) – agromiestelis pietryčių Baltarusijoje, 13 km į šiaurę nuo Rahačovo.

## Istorija

2011 m. gyvenvietė tapo agromiesteliu.

## Šaltiniai
Dzivinas

**Dzìvinas**  (; arba ***Divinas***, ) – agromiestelis pietvakarių Baltarusijoje, 33 km į pietryčius nuo Kobryno, pasienyje su Ukraina. Apylinkės centras.

## Istorija

XIX a. buvo miestelis, Kobryno apskrities Dzivino valsčiaus centras.

## Šaltiniai
Chocimskas

**Chòcimskas**  (; arba ***Chotimskas***, ) – miesto tipo gyvenvietė rytų Baltarusijoje, 207 km į pietryčius nuo Mogiliavo. Rajono centras.

## Istorija

XIX a. buvo mažas miestelis Klimavičų apskrityje, Chocimsko valsčiaus centras.

## Šaltiniai
Drybinas

**Drýbinas**  (arba ***Dribinas***) – miesto tipo gyvenvietė rytų Baltarusijoje, 64 km į šiaurės rytus nuo Mogiliavo. Rajono centras.

## Istorija

XIX a. buvo mažas miestelis, Čavusų apskrities Drybino valsčiuje.

## Šaltiniai
Bija (Žutaji)

**Bija** () – upė Brazilijos vakaruose, Amazonės valstijoje; dešinysis Žutaji intakas (Amazonės baseinas). Prasideda labai retai gyvenamose vietose į šiaurę nuo Itamarati. Teka į šiaurės rytus, žemupyje į šiaurės vakarus siauru baseinu tarp Žutaji ir Žurua. Smarkiai vinguriuoja. Įteka į Žutaji ties Boka do Bijos kaimu.

Didžiausias intakas – Igarape Ipišuna (dešinysis).

Visas upės baseinas paskelbtas Bijos upės indėnų teritorija (prie upės yra Bareira Brankos kaimas). Baseine gyvenana indėnai Bijos katukinai.

## Šaltiniai
Bija

**Bija** gali reikšti:
* Bija – upė Rusijoje, Obės ištaka;
* Bija – upė Brazilijoje, Žutaji intakas;
* Bija – upė Ganoje ir Dramblio Kaulo Krante;
* Bija – graikų mitologijos dievybė.
Jalizava

**Jalìzava**  (arba ***Jelizovas***) – darbininkų gyvenvietė vidurio rytų Baltarusijoje, 28 km į šiaurės rytus nuo Asipovičų.

## Istorija

1935 m. suteiktos darbininkų gyvenvietės teisės.

## Šaltiniai
Kamarynas

**Kamarýnas**  (; arba ***Komarinas***, ) – miesto tipo gyvenvietė pietryčių Baltarusijoje, 50 km į pietryčius nuo Brahino, Dniepro pakrantėje priešais Ukrainą.

## Istorija

XIX a. buvo kaimas ir prieplauka Rečycos apskrityje, Jolčos valsčiuje.

## Šaltiniai
Paryčai

**Pãryčai**  (arba ***Paričiai***) – miesto tipo gyvenvietė pietryčių Baltarusijoje, Gomelio srityje, 33 km į šiaurės vakarus nuo Svetlahorsko.

## Istorija

XIX a. buvo miestelis, Babruisko apskrities Paryčų valsčiaus centras, veikė valsčiaus ligoninė, linų fabrikas. 1924–1961 m. buvo Paryčų rajono centras.

## Šaltiniai
Starobinas

**Staròbinas**  – miesto tipo gyvenvietė pietų Baltarusijoje, 12 km į pietus nuo Salihorsko. Apylinkės centras.

## Istorija

XIX a. buvo miestelis, Slucko apskrities Starobino valsčiaus centras.

## Šaltiniai
Luan Silva

**Luanas Silva** (*Luan Silva*; g. 2000 m. birželio 23 d.) – Brazilijos futbolininkas, saugas. Lietuvoje atstovavo Kauno rajono „Hegelmann“ klubui.

## Karjera
Žaidė gimtojoje Brazilijoje. Gimtinėje atstovavo įvairiems klubams: priklausė „Avai“, o vėliau žemesnių lygų klubams – „Pouso Alegre“ bei „Sao Caetano“.

### [[FC Hegelmann|Hegelmann]]

2022 m. gruodžio 30 d. pranešta apie klubo naujoką.

2023 m. kovo 4 d. debiutavo A lygos rungtynėse prieš DFK Dainava. „Hegelmann“ klubas nugalėjo varžovus rezultatu 3;0. Brazilas pasižymėjo 54 minutę pelnydamas įvartį. Rezultatas tapo 3-0.

2023 m. gegužės 9 d. pasižymėjo įvarčiu LFF taurės turnyro antrojo turo rungtynėse prieš FK Atmosfera. Po žaidėjo tikslaus smūgio rezultatas tapo 2:0, o rungtynės baigėsi „Hegelmann“ klubo pergale rezultatu 4:0.

2023 m. liepos 5 d. tapo žinoma, kad žaidėjas palieka klubą.

## Statistika
; A lygos statistika

Spalvų reikšmės:
:  Ekipa žaidė A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* Globalsportsarchive
* lietuvosfutbolas.lt
Elfveardas

**Elfveardas** (s. angl. *Ælfweard*; m. 924 m. rugpjūčio 2 d.) – Eduardo I Vyresniojo antrasis ir vyriausias jo antros žmonos Elfleados sūnus, kuris, spėjama, galėjo būti Vesekso karaliumi 924 m.

## Biografija
„Anglosaksų kronikos“ teigia, jog netrukus po savo tėvo mirties Elfveardas 924 m. liepos 17 d. mirė ir buvo palaidotas kartu su juo Vinčesteryje. Rankraštis D ,,Kronikų (*Textus Roffensis*), minimas kaip tėvo įpėdinis, valdęs keturias savaites. Kita vertus, Viljamo Malmesburiečio pasakojime aiškiai pasakoma, kad Atelstanas paveldėjo sostą pagal tėvo nustatytas sąlygas.

Visa tai kelia prieštaringas nuomones: kai kurie istorikai daro išvadas, kad Elfveardas buvo pasirinktas paveldėti sostą po savo tėvo mirties, kiti – kad tik Atelstanas buvo vienintelis sosto įpėdinis. Britų istoriko Simono Kaino manymu, Eduardas I Vyresnysis galėjo padalinti savo valdžią perpus: Elfveardui atiteko Veseksas, o Atelstanui – Mersija. Ir nors tikėtina, kad Eduardas norėjo padalinti valdžią, visgi manytina, kad patys Vesekso didikai pasirinko Elfveardą vietoj Atelstano ir dėl to Mersija pasirinko Atelstaną.

## Šaltiniai
Biarozos rajonas

**Biarozos rajonas** – rajonas pietvakarių Baltarusijoje, Bresto srityje. Centras – Biaroza.

## Gyvenvietės

Yra 2 miestai – Biaroza ir Belaaziorskas.

## Šaltiniai
Sėklininkystė

**Sėklininkystė** – žemės ūkio mokslo ir gamybos sritis, kurios paskirtis aprūpinti žemės naudotojus kokybiška dauginamąja medžiaga. Sėklininkystė yra tiesiogiai susijusi su selekcija. Sertifikuotą sėklą išaugina, paruošia ir pateikia į rinką augalų dauginamosios medžiagos tiekėjai – sėklos augintojai.

Lietuvoje sėklininkystę reglamentuoja Lietuvos Respublikos augalų sėklininkystės įstatymas. ir Lietuvos Respublikos augalų veislių apsaugos įstatymas

## Šaltiniai
Estijos ministras pirmininkas

**Estijos Respublikos Ministras Pirmininkas** (est. *Peaminister*) – Estijos Respublikos Vyriausybės vadovas, kurį skiria Prezidentas, gavęs Riigikogu teikimą bei pasitaręs su parlamentinėmis frakcijomis. Kuomet susitarti nepavyksta, Parlamentas turi teisę atmesti Prezidento siūlymą ir pasirinkti savąjį kandidatą. Kadangi Ministras Pirmininkas, siekdamas išlikti valdžioje, privalo išlaikyti Parlamento pasitikėjimą, jis įprastai yra pagrindinis valdančiosios koalicijos sąjungininkas. Šiuo metu Estijos Vyriausybės vadovo pareigas eina Kristen Michal, priklausantis liberaliai „Reformų partijai“. Jis postą užėmė 2024 m. liepos 23 d. po to, kai atsistatydino Kaja Kalas (*Kaja Kallas*).

Kaip nurodyta Estijos Konstitucijoje, Ministras Pirmininkas negali vadovauti konkrečiai ministerijai ir yra atsakingas už sklandų Vyriausybės darbą. Ministro Pirmininko svarba ir vaidmuo Vyriausybėje priklauso nuo santykių nuo politinės partijos, kuriai šis vadovauja, palaikymo: kuo šis turi stipresnį palaikymą savo partijoje ir yra užsitikrinęs bendrapartiečių daugumą Parlamente, tuo jo autoritetas svaresnis. Tačiau esminiais nacionaliniais šalies klausimais galutinį sprendimą priima Riigikogu.

Priešingai nei daugelyje kitų parlamentinių respublikų, kur Prezidentas figūruoja kaip nominalus svarbiausias valstybės pareigūnas, Estijos Ministras Pirmininkas *de jure* ir *de facto* yra vyriausiasis valstybės pareigūnas. Taip yra dėl to, nes Konstitucijoje vykdomoji valdžia paskirta Vyriausybei, o šis yra jos galva.

## Istorija

Estijai paskelbus nepriklausomybę nuo Rusijos ir Vokietijos imperijų 1918 metais, Estijos laikinajai Vyriausybei iki 1920 m. vadovavo Ministras Pirmininkas. Vėliau 1920 m. Konstitucijoje valstybės vadovo vaidmuo patikėtas Valstybės Seniūnui (est. *Riigivanem*), kurio asmenyje buvo sujungtos ministro pirmininko bei prezidento pareigos. Anuomet politinė sistema buvo itin parlamentinė: turėdamas paprastą daugumą Riigikogu galėjo atleisti Valstybės Seniūną, pastarasis nebuvo aukščiausias pajėgų vadas ir negalėjo ratifikuoti įstatymų ar paleisti Parlamento. Vadovaujantis 1934 m. Konstitucija buvo išleistas plebiscitas – buvo atkurtas Ministro Pirmininko postas, kuris labiau pasižymėjo prezidentinei sistemai būdingomis savybėmis. Priėmus naująją Konstituciją, Valstybės Seniūnu pradėta vadinti būtent šalies, o ne Vyriausybės galva. Nuo 1934 m. Valstybės Seniūnas galėjo skirti arba atleisti Ministrų Kabinetą, vetuoti įstatymus, pasirašyti dekretus bei paleisti Riigikogu.

1934 m. kovo 12 d. Konstantinas Petsas (*Konstantin Päts*), demokratiškai eidamas Ministro Pirmininko ir Valstybės Seniūno pareigas, įvykdė karinį perversmą – jis nuslopino fašistuojantį vapsų judėjimą, suspendavo 1934 m. Konstituciją ir paleido Parlamentą. 1937–1938 m. Petsas pasiskelbė Estijos Prezidentu–vietininku (est. *Riigihoidja*). Atkūrus Estijos nepriklausomybę, 1992 m. Konstitucijoje šalis įvardinta kaip parlamentinė respublika, atkurti Ministro Pirmininko bei Prezidento postai.

## Išnašos
Drohičino rajonas

**Drohičino rajonas** – rajonas pietvakarių Baltarusijoje, Bresto srityje. Centras – Drohičinas.

## Gyvenvietės

Vienintelis miestas – Drohičinas, miesto tipo gyvenvietė – Antopalis.

## Šaltiniai
Bresto rajonas

**Bresto rajonas** – rajonas pietvakarių Baltarusijoje, Bresto srityje. Centras – Brestas.

## Gyvenvietės

Vienintelė miesto tipo gyvenvietė – Damačava.

## Šaltiniai
Hancavičų rajonas

**Hancavičų rajonas** – rajonas pietvakarių Baltarusijoje, Bresto srityje. Centras – Hancavičai.

## Gyvenvietės

Vienintelis miestas – Hancavičai.

## Šaltiniai
Ivanavos rajonas

**Ivanavos rajonas** – rajonas pietvakarių Baltarusijoje, Bresto srityje. Centras – Ivanava.

## Gyvenvietės

Vienintelis miestas – Ivanava.

## Šaltiniai
Pružanų rajonas

**Pružanų rajonas** – rajonas pietvakarių Baltarusijoje, Bresto srityje. Centras – Pružanai.

## Gyvenvietės

Vienintelis miestas – Pružanai, miesto tipo gyvenvietės – Ružanai ir Šarašova.

## Šaltiniai
Antopalis

**Antòpalis**  (; arba ***Antopolis***, ) – miesto tipo gyvenvietė pietvakarių Baltarusijoje, 28 km į vakarus nuo Drohičino.

## Istorija

XIX a. buvo žydų miestelis Kobryno apskrityje, veikė odos fabrikas, stačiatikių cerkvė, čia buvo dvaras, Antopalio valsčiaus centras.

## Šaltiniai
Antopolis (reikšmės)

**Antopoliu** vadinamos gyvenvietės:

## Baltarusija
* Antopalis, miesto tipo gyvenvietė Bresto srities Drohičino rajone.

## Lenkija
* Antopolis, kaimas Liublino vaivadijos Parčevo apskrityje.

## Lietuva
* Antopolis, buvęs kaimas Zarasų rajone.